ຊາວເວ​​ເນຊູ​ເອລາ ຫຼາຍພັນຄົນ ເດີນຂະບວນ ປະທ້ວງ​ ປ. Maduro (ວີດີໂອ)
ຜູ້​ນໍາ​ຝ່າຍ​ຄ້ານ ທ່ານ Leopoldo Lopez ກ່າວ​ວ່າ ການ​ປະ​ທ້ວງນີ້​ ແມ່ນ​ຕ້ອງການ​ບີບ​ບັງຄັບ​ໃຫ້​ ທ່ານ Maduro ລົງ​ຈາກ​ຕໍາ​​ແໜ່​ງ ​ຜ່ານ​ວິທີ​ທາງ​ ຂອງລັດຖະທໍາ​ມະນູນ.
ມີຢ່າງນ້ອຍ 3 ຄົນ ໄດ້ເສຍຊີວິດ ໃນການປະທ້ວງຂອງຊາວ ເວເນຊູເອລາ ຫລາຍພັນຄົນ ທີ່ຕໍ່ຕ້ານປະທານາທິບໍດີ Nicolas Maduro ພາກັນລົງສູ່ຖະໜົນຫົນທາງ ໃນນະຄອນ ຫລວງ Caracas ເພື່ອລະບາຍຄວາມບໍ່ພໍໃຈ ກ່ຽວກັບ ອາຊະຍາກໍາ ເສດຖະກິດທີ່ຝືດເຄືອງ ແລະກ່າວຫາວ່າ ລັດຖະບານສໍ້ລາດບັງຫຼວງ ນຶ່ງໃນພວກປະທ້ວງກ່າວວ່າ: ການປະທ້ວງໃນວັນພຸດວານນີ້ ແມ່ນຈັດຂຶ້ນໂດຍພວກນັກສຶກສາ ແລະສະມາຊິກ ຂອງພັກຝ່າຍຄ້ານ ຊຶ່ງປະກົດວ່າ ເປັນການປະທ້ວງຄັ້ງໃຫຍ່ທີ່ສຸດ ທີ່ປະທານາທິບໍດີ Maduro ໄດ້ປະເຊີນ ນັບຕັ້ງແຕ່ທ່ານໄດ້ຖືກເລືອກຕັ້ງ ຫຼັງຈາກການເຖິງແກ່ອະສັນຍະກໍາ ຂອງປະທາ ນາທິບໍດີ ທ່ານ Hugo Chavez ໃນປີກາຍນີ້ ຜູ້ນໍາຝ່າຍຄ້ານ ທ່ານ Leopoldo Lopez ກ່າວວ່າ ການປະທ້ວງນີ້ແມ່ນຕ້ອງການບີບ ບັງຄັບໃຫ້ທ່ານ Maduro ລົງຈາກຕໍາແໜ່ງ ຜ່ານວິທີທາງຂອງລັດຖະທໍາມະນູນ ນອກນີ້ ຍັງມີການປະທ້ວງຢູ່ໃນຫົວເມືອງອື່ນໆນໍາ ຊຶ່ງຮວມທັງເມືອງ Merida ໃນເຂດ ພູເຂົາ Andes